Raimondo Vianello el ze stà un ator, condutor tełevizivo e senegiator itałian. Durante ła so cariera tacà so ła fin dei ani cuaranta el gà alternà ła só cariera de ator comico in nùmarozi film, inpenjandose de frecuente anca cofà senegiator de diversi film, condutor tełevizivo de varietà un mucio famozi in RAI , e po' el se ga dedicà a ła condusion de trazmision tełevizive cofà . Masime prołìfeghi ze stài i sodałisi artìsteghi co Ugo Tognazzi, co'l cual inte i ani sincuanta el ga zirà racuanti film e prezentà el varietà , e in partegołar co só mojer Sandra Mondaini, co ła cuała dai ani sesanta el ga reałizà na gran parte dei varietà e diversi film. I ùltemi deseni de atività de ła cùbia i ze stà caraterizà da ła sitcom , trazmetesta in tełevizion par sìrca vinti ani. Co Mike Bongiorno, Corrado, Enzo Tortora e Pippo Baudo l'è considarà uno dei pari fondadori de ła tełevizion itałiana. El gera cuarto fio de Guido Vianello, de na fameja veneta co tradision marinare orizenal de Pełestrina, e de Virginia dei marchesi Accorretti, de antiga fameja macerateze. Nasùo a Roma, el gà pasà ła so zoventù a Poła, indove el s'avea trasferìo co só pare, amiràl de ła Regia Marina preponesto a'l comando de ła famoza academia naval za austro-ungàrega, e po', durando ła Segonda guera mondiałe in Dalmasia, senpre par motivi de servisio de'l pare. Drioman Raimondo el se ga iscrivesto a ła facoltà de jurisprudensa, indove el gà ciapà ła łaurea sensa parò mai ezersitar nisuna profesion forense. A sèito de ła só adezion a ła Repubblica Sociale Italiana , come sotoofisial dei bersałier, inte'l 1945 el ze stà detenùo dai Ałeati inte'l canpo de Coltano co altri parsonazi famozi (i atori Dario Fo, Walter Chiari, Enrico Maria Salerno, Ugo Tognazzi. l'ołinpiònego de marcia Giuseppe Dordoni, el zornałista Enrico Armeri, el rezista Luciano Salce e 'l połìtego Mirko Tremaglia . . Poco tenpo pasà ła segonda guera mondiałe, co só fradeło Roberto, el ze stà atleta e dirigente de'l Sentro Nasionałe Sportivo Fiamma, ma el gheva anca ła pasion par el calcio zogà; infati el ze stà anca sercà da'l Pałermo, che inte'l 1946 el fazeva parte de'l canpionato de Serie B e che'l ghe gavarìa ofrìo 30 000 franchi al meze, ma el gà refudà l'oferta, parchè el gavea altre anbision. El se gà łimità donca a zogar in Tersa Categoria, inte a SaMo, scuadra de cui el gera Presidente che'l portava inisiałi de ła só futura muger, Sandra Mondaini . El gà partesipà a ła rivista de Garinei e Giovannini, in cui el gà avùo gran suceso: inte i ani sincuanta daspò el teatro de rivista, el ze pasà al sinema, come caraterista, e a'l teatro. El gran suceso ghe ze rivà in tełevizion, co Ugo Tognazzi inte'l programa . El ga partesipà al spetacoło de'l sabo sera , in cuałità - segondo l'irònega definision dei titołi de testa de'l programa - de "juto prezentador" de Corrado. El 28 magio 1962 el se ga spozà co Sandra Mondaini, fioła de'l pitor Giacinto "Giaci" Mondaini, conosùa so'l set inte'l 1958, co ła cuała el ga laorà in cùbia par scuazi sicuant'ani . Inte i ani setanta i ga partesipà a racuanti varietà trazmetesti da ła RAI, come , , , , , par po' continuàr fin so'l scominsio dei ani otanta co quis e , 'vanti de pasàr ai canałi Fininvest co só muger. So Canałe 5 ła cùbia ła ga prezentà i varietà , e , e i ga intarpretà ła sit-com .